**ÁOK Kari Kutatási Alap - Kisműszer Beszerzési Pályázat (KMB)**

**A pályázat célja:**

Az ÁOK KKA **KisMűszer Beszerzési Pályázat (ÁOK-KMB)** célja olyan kutatási eszköz (műszer vagy szoftver) beszerzése, amely széleskörűen és hatékonyan segíti a kutatócsoportok tudományos aktivitását, de beszerzésük nem valósítható meg a kutatócsoport számára rendelkezésre álló pénzügyi forrásokból.

**Támogatandók köre:**

Az ÁOK-KMB támogatására jogosult az ÁOK szervezeti egységeiben (elméleti tanszék vagy klinika) főállású közalkalmazotti jogviszonnyal rendelkező kutatócsoport-vezető. Egy kutatócsoport egy pályázatot nyújthat be az adott évben (egy műszer vagy szoftver beszerzésére).

Amennyiben a kutató ÁOK KKA Kisműszer Beszerzési Pályázaton, Hetényi Géza Pályázaton vagy Szent-Györgyi Albert Pályázaton támogatást nyert el a megelőző években, a következő évben nem adható támogatás. Egy évben nem adható be Kisműszer Beszerzési Pályázat és Hetényi Géza Pályázat vagy Szent-Györgyi Albert Pályázat is.

**Támogatás formája:**

**A támogatás összege esetenként maximum bruttó 5.000.000 Ft,** amely a kutatásokhoz szükséges kisműszer beszerzésre fordítható. Amennyiben a beszerzés költsége meghaladja a bruttó 5 M Ft-ot, a pályázónak nyilatkoznia kell arról, hogy a többletköltséget milyen forrásból kívánja fedezni. A beszerzés a beszerzési/közbeszerzési előírások betartása mellett történik.

A 2020. évben rendelkezésre álló tervezett keret maximum 20 millió Ft, amelyet maximum 10 nyertes pályázat finanszírozására fordítunk, és rendelkezésre állása függ a Kar aktuális gazdasági helyzetétől.

**A pályázó által benyújtandó anyagok:**

* **Önéletrajz**, amelyben a pályázó eddigi pályázati tevékenysége kerüljön részletesen ismertetésre, különös tekintettel a jelenleg futó pályázatokra (max. 2 oldal terjedelemben).
* A beszerezni kívánt **műszer leírása** (max. 1 oldal terjedelemben).
* A **műszer** alap/klinikai kutatásban való **hasznosulás**ának leírása (max. 1 oldal terjedelemben).
* A műszer beszerzésére vonatkozó **árajánlat** forintban.

**A pályázat benyújtásának módja:**

1. A pályázatot e-mail csatolt file-ként a pályázati kapcsolattartó címére kell beküldeni: [makk.erika@med.u-szeged.hu](mailto:makk.erika@med.u-szeged.hu)

2. A dokumentum neve: „ÁOK-KKA\_KMB\_évhónapnap\_pályázó vezeték és keresztneve” megjelöléssel.

3. A Tárgy mezőben kérjük ugyanígy feltüntetni: „ÁOK-KKA\_Kisműszer Beszerzési Pályázat\_évhónapnap\_pályázó vezeték és keresztneve”

**A pályázatok benyújtásának határideje: 2020. november 16.**

**Pályázatok elbírálásának szempontjai:**

A beérkezett közleményeket a Tudományos dékánhelyettes és a Tudományos Bizottság tagjaiból álló Értékelő Bizottság értékeli. A támogatás odaítélésének elbírálásánál kiemelt szempontnak számít, ha az adott eszköz, vagy szoftver több kutatócsoport és/vagy intézet munkáját segíti.

A bizottság döntéséről a pályázó e-mailben kap értesítést.

**Pályázati beszámoló szempontjai:**

1. A pályázatot elnyert kollégának a műszer beszerzését követő fél éven belül egyoldalas beszámolót kell a műszer felhasználásának kimeneteléről benyújtani a Kari Tudományos Értékelő Bizottságnak.
2. A pályázati beszámolót e-mail csatolt file-ként a pályázati kapcsolattartó címére kell beküldeni: [makk.erika@med.u-szeged.hu](mailto:makk.erika@med.u-szeged.hu)

A dokumentum neve: „ÁOK-KKA\_KMB\_pályázati beszámoló\_évhónapnap\_pályázó vezeték és keresztneve” megjelöléssel.

A Tárgy mezőben kérjük ugyanígy feltüntetni: „ÁOK-KKA\_Kisműszer Beszerzési Pályázat\_pályázati beszámoló\_évhónapnap\_pályázó vezeték és keresztneve”

**Kapcsolattartó:**

**Makk Erika**, SZTE ÁOK Gazdasági Iroda (6725 Szeged, Tisza Lajos krt. 107., 1. em.)

Tel: 62/545-629, E-mail: makk.erika@med.u-szeged.hu